ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1989 περί καθορισμού των κριτηρίων αναγνώρισης και εποπτείας των ενώσεων ή οργανώσεων κτηνοτρόφων και των ιδιωτικών επιχειρήσεων που τηρούν ή καταρτίζουν μητρώα για τους υβριδικούς χοίρους αναπαραγωγής ( 89/504/EOK )

H EPITROPH TVN EZRVPAIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 88/661/ΕΟΚ του Συμβουλίου της 19ης Δεκεμβρίου 1988 σχετικά με τους ζωοτεχνικούς κανόνες που εφαρμόζονται στα αναπαραγωγά χοιροειδή^(1 ), και ιδίως το άρθρο 10 παράγραφος 1 τέταρτη περίπτωση,

Εκτιμώντας :

ότι, στο σύνολο των κρατών μελών, τα μητρώα τηρούνται ή συντάσσονται είτε από ενώσεις ή οργανώσεις κτηνοτρόφων

ή ιδιωτικές επιχειρήσεις είτε από επίσημες υπηρεσίες ότι, επομένως, ενδείκνυται να καθοριστούν τα κριτήρια αναγνώρισης των ενώσεων και των οργανώσεων κτηνοτρόφων και των ιδιωτικών επιχειρήσεων

ότι η αίτηση επίσημης αναγνώρισης πρέπει να υποβάλλεται από ένωση ή οργάνωση κτηνοτρόφων ή από ιδιωτική επιχείρηση στις αρμόδιες αρχές του κράτους μέλους, στο έδαφος του οποίου έχει την έδρα της

ότι όταν η ένωση ή οργάνωση κτηνοτρόφων ή ιδιωτική επιχείρηση ανταποκρίνεται σε ορισμένα κριτήρια και έχει καθορίσει τους στόχους της, πρέπει να της παρέχεται η επίσημη αναγνώριση από τις αρχές του κράτους μέλους στις οποίες υπέβαλε την αίτησή της

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Ζωοτεχνικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1

Προκειμένου να αναγνωριστούν επίσημα οι ενώσεις ή οργανώσεις κτηνοτρόφων και οι ιδιωτικές επιχειρήσεις που τηρούν ή καταρτίζουν μητρώα, πρέπει να υποβάλουν σχετική αίτηση στις αρχές του κράτους μέλους, στο έδαφος του οποίου έχουν την έδρα τους .

Άρθρο 2

Οι αρχές του ενδιαφερόμενου κράτους μέλους πρέπει να παρέχουν την επίσημη αναγνώριση σε κάθε ένωση ή οργάνωση κτηνοτρόφων ή ιδιωτική επιχείρηση που τηρεί ή καταρτίζει μητρώα, εφόσον ανταποκρίνεται στους όρους που καθορίζονται στο παράρτημα .

Άρθρο 3

Οι αρχές του ενδιαφερόμενου κράτους μέλους ανακαλούν την επίσημη αναγνώριση ένωσης ή οργάνωσης κτηνοτρόφων ή ιδιωτικής επιχείρησης που τηρεί μητρώα, αν αυτή η τελευταία δεν ανταποκρίνεται πλέον με συνέπεια στους όρους που καθορίζονται στο παράρτημα .

Άρθρο 4

Η παρούσα απόφαση απευθύνεται στα κράτη μέλη .

Βρυξέλλες, 18 Ιουλίου 1989 .

Για την Επιτροπή

Ray MAC SHARRY

Αντιπρόεδρος

( 1 ) ΕΕ αριθ . L 382 της 31.^12.^1988, σ . 36 .

ΠΑΡΑΡΤΗΜΑ ΙΙ .^ Προκειμένου να αναγνωριστούν επίσημα οι ενώσεις κτηνοτρόφων, οι οργανώσεις κτηνοτρόφων και οι ιδιωτικές επιχειρήσεις που τηρούν ή καταρτίζουν μητρώα, πρέπει :

1 . ^Να διαθέτουν νομική προσωπικότητα σύμφωνα με την ισχύουσα νομοθεσία στο κράτος μέλος όπου υποβάλλεται η αίτηση .

2 . ^Να παρέχουν στις αρμόδιες αρχές αποδεικτικά στοιχεία σχετικά με :

α ) ^την αποτελεσματικότητα της λειτουργίας τους

β ) ^την ικανότητά τους να πραγματοποιούν τους αναγκαίους ελέγχους για την τήρηση των γενεαλογιών

γ ) ^την κατοχή επαρκούς αριθμού ζώων για την πραγματοποίηση προγράμματος βελτίωσης

δ ) ^την ικανότητά τους να χρησιμοποιούν τα στοιχεία σχετικά με τις αναγκαίες ζωοτεχνικές επιδόσεις για την πραγματοποίηση του προγράμματος βελτίωσης .

3 . ^Να έχουν θεσπίσει διατάξεις σχετικά με :

α ) ^το σύστημα αναγνώρισης των ζώων

β ) ^το σύστημα καταγραφής των γενεαλογιών

γ ) ^τον ορισμό των στόχων εκτροφής

δ ) ^το σύστημα χρησιμοποίησης των ζωοτεχνικών στοιχείων που επιτρέπουν την εκτίμηση της γενετικής αξίας των ζώων .

ΙΙ .^ Επιπλέον για να αναγνωριστούν επίσημα οι ενώσεις και οργανώσεις κτηνοτρόφων, πρέπει να διαθέτουν καταστατικό που να προβλέπει ιδίως να μην υπάρχει διακριτική μεταχείριση μεταξύ των μελών .